Subject: KUTSE Tartu rahulepingu aastapäevale pühendatud seminarile 30. jaanuaril kell 09.30-16.45
From: "Emily Muljar" <[email-masked]>
To: "HM - HTM" <[email-masked]>, "Justiits- ja Digiministeerium" <[email-masked]>, <[email-masked]>, <[email-masked]>, "min - KUM" <[email-masked]>, "info - MKM" <[email-masked]>, "Info - RAM" <[email-masked]>, <[email-masked]>, <[email-masked]>, "Info - SOM" <[email-masked]>, "Riigikantselei - RK" <[email-masked]>,VPK sekretär <[email-masked]>, "kapo.info" <[email-masked]>, <[email-masked]>, <[email-masked]>, "Prokuratuurid info - PROKS" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "info -
Date: Tue, 6 Jan 2026 15:54:55 +0200

Head kolleegid!

Ootame teid osalema Tartu rahulepingu aastapäevale pühendatud seminaril
30. jaanuaril kell 09.30-16.45 Välisministeeriumis (Islandi väljak 1,
Tallinn).

Seekordse Tartu rahu seminari teemaks on Ühinenud Rahvaste Organisatsioon
80.

Teise maailmasõja lõpul otsustati asutada rahvusvaheline organisatsioon,
mis tagaks rahvusvahelist rahu ja julgeoleku ning toetaks rahvusvahelist
koostööd erinevates valdkondades. San Franciscos asutamiskonverentsile
kogunenud riigid mõistsid, et rahvusvahelised suhted tuleb korraldada
teisiti, et päästa inimkond hävingust. ÜRO alustas tegevust jaanuaris
1946.

Aastakümnete jooksul on ÜRO olnud aktiivne väga erinevates valdkondades,
muuhulgas rahvusvahelise õiguse arendamisel. Paljud ettevõtmised on olnud
edukad, aga on olnud ka ebaõnnestumisi. Maailm on muutunud ning ÜRO on
pidanud kohanduma ja leidma uusi lahendusi. Paratamatult mõjutavad või
paralüseerivad poliitilised tõmbetuuled ÜRO tegevusi. Igatahes tuleb ÜRO
mõistmisel arvestada, et rahvusvaheline kogukond on väga heterogeenne ning
riikide huvi ja arusaamad ei ühti nii palju, kui tahaksime uskuda.

Seminaril räägime, miks ÜRO rajati, kuidas ÜRO toimib ja mismoodi ÜRO on
panustanud rahvusvahelise õiguse arengusse. Esinejad avavad õiguslikku ja
praktilist tausta ning seovad teemad ka Eestiga. Kuuleme praktiku kogemusi
Eesti esindusest ÜRO juures. Ettekannetes keskendume järgmistele
teemadele:

*	ÜRO panus inimõiguste arengusse
*	ÜRO Inimõiguste Nõukogu ja Eesti liikmelisus aastatel 2026–2028
*	ÜRO panus mereõiguse arengusse
*	Mereõiguse alased väljakutsed Läänemere näitel
*	Sanktsioonide õiguslik raamistik ja praktika ÜRO kontekstis
*	Euroopa Liidu ja Eesti sanktsioonid Venemaa suunal
*	Relvastatud jõu kasutamine õiguslik raamistik
*	Rahuoperatsioonid

Seminaril esinevad kolleegid Välisministeeriumist ja teistest asutustest.
Kohapeal pakume ka lõunat.

Palume osalemissoovist teada anda Emily Muljarile ([email-masked]
<mailto:[email-masked]> ) hiljemalt 27. jaanuariks. Lõpliku ajakava
ja korraldusliku info saadame registreerunutele.

Kutset võib jagada kolleegidele.

Peatse kohtumiseni!

Emily Muljar

Spetsialist | Rahvusvahelise õiguse büroo

+372 637 7425 | +372 555 79021

Välisministeerium

Islandi väljak 1 | 15049 Tallinn

 <http://www.vm.ee/> www.vm.ee |  <https://twitter.com/MFAestonia>
@MFAestonia

*** TÄHELEPANU *** See e-kiri (kaasa arvatud manused) on mõeldud ainult
e-kirja adressaatidele ning võib sisaldada ametialaseks kasutamiseks
ettenähtud teavet. Teavet ei tohi ilma saatja selgelt väljendatud loata
edasi saata ega mistahes viisil kõrvalistele isikutele avaldada. Juhul,
kui Te olete saanud käesoleva e-kirja eksituse tõttu, palun teavitage
sellest kohe saatjat ning kustutage e-kiri oma arvutist.